**Տեղեկանք**

**ՀՀ Տավուշի մարզում 2018թ. ձմեռային զորակոչի արդյունքների մասին**

Ղեկավարվելով Զինվորական ծառայության և զինծառայողի կարգավիճակի մասին Հայաստանի Հանրապետության օրենքի 19-րդ հոդվածի 4-րդ և 25-րդ հոդվածի 1-ին մասերով ու Այլընտրանքային ծառայության մասին Հայաստանի Հանրապետության օրենքի 6-րդ հոդվածի 1-ին մասով, ի կատարումն Հայաստանի Հանրապետության կառավարության 2018 թվականի նոյեմբերի 29-ի <<Շարքային կազմի պարտադիր զինվորական ծառայության 2018 թվականի ձմեռային զորակոչ հայտարարելու և զորացրում կատարելու մասին>> թիվ 1337-Ն որոշման պահանջների, ՀՀ Տավուշի մարզպետի 2018թ. դեկտեմբերի 11-ի թիվ 163-Ա որոշմամբ՝

* հաստատվել է Տավուշի մարզային զինվորական կոմիսարիատի և Նոյեմ-բերյան, Դիլիջան և Բերդ բաժանմունքների զորակոչային հանձնաժողովների կազմերը,
* հանձնարարվել է զինկոմին՝ 2018 թ.ձմեռային զորակոչը անցկացնել սահմանված կարգով,
* հանձնարարվել է մարզպետարանի ստորաբաժանումների ղեկավարներին՝ ղեկավարվելով <<Զինվորական ծառայության և զինծառայողի կարգավիճակի մասին>> ՀՀ օրենքի պահանջներով իրականացնել անհրաժեշտ միջոցառումներ,
* առաջարկվել է համայնքների ղեկավարներին՝ իրավասության սահմաններում ապահովել ձմեռային զորակոչի կազմակերպումը,
* հանձնարարականներ է տրվել և առաջարկվել հիմնարկ-ձեռնարկությունների ու կազմակերպությունների ղեկավարներին՝ ձմեռային զորակոչին սահմանված կարգով աջակցություն ցուցաբերելու:

Մարզխորհրդի նիստում քննարկվել է 2018.թ. ամառային զորակոչի արդյունքներն ու 2018թ. ձմեռային զորակոչի խնդիրները:Նշվել է մարզի զինկոմիսարիատի դրական աշխատանքը:

2018թ. ձմեռային զորակոչի ընթացքում հրավիրված մարզային զորակոչային հանձնաժողովի նիստերի ընթացքում քննարկվել են զորակոչին առնչվող տարաբնույթ հարցեր:

Նիստերին քննարկվել են ժամկետային զինծառայությունից խուսափող պատանիների հարցը, որին անմիջապես արձագանքել են մարզային ոստիկանության աշխատակիցները: Հաշվետու ժամանակահատվածում մարզային զորակոչային հանձնաժողովի նախագահի կողմից հաստատվել են մարզի զինկոմիսարիատի ներկայացրած աշխատանքային պլանները՝

* ռազմական ուսումնական հաստատությունները դիմորդ-թեկնածուներուվ համալրելու,
* տեղամասին կցագրված նախազորակոչիկներին զինվորական ծառայության նախապատրաստելու հիմնական միջոցառումների,
* ուսումնական հաստատությունների ՆԶՊ ծրագրերով ավագ դասարանի տղաների հետ երկօրյա դաշտային պարապմունքների,
* ՆԶՊ ուսումնասիրող պատանիների հետ հայրենասիրական դաստիարակչական ընդհանուր միջոցառումների,
* ուսումնական հաստատությունների զինղեկների հետ առօրյա մեթոդական հավաքների վերաբերյալ,
* պաշտպանության նպատակով տարածաշրջաններում կցագրման ենթակա տրանսպորտային միջոցներ ունեցող գործող հիմնակ-ձեռնարկությունների և կազմակերպությունների անվանացուցակները :

Վերջին տարիներին մարզի դպրոցներում բավական դրական տեղաշարժ է կատարվել ՆԶՊ դասարանների, փառքի սրահների ձևավորման, սպորտ - հրապարակների, զենքի պահպանման սենյակների կահավորման,ամրացման, ռազմական խաղերի կազմակերպման, ՆԶՊ-ի քաղաքացիական պաշտպանության նյութատեխնիկական բազայի համալրման ուղղությամբ:

2019 թ. հունվար ամսին մարզում իրականացվել է ձմեռային զորակոչ: Մարզի զինկոմիսարիատում մեկնարկը տրվել է հանդիսավոր միջոցառումներով՝ հրավիրվել են գեղարվեստական խմբեր, զինվորական նվագախումբ, նորակոչիկներին բանակ ճանապարհելու բարեմաղթանքներով հանդես են եկել պատերազմի վետերաններ, երկրապահ կամավորական ջոկատների ազատամարտիկներ, ծնողներ, զինկոմիսարիատի պատասխանատու աշխատակիցներ, պետական և տեղական ինքնակառավարման մարմինների ներկայացուցիչներ:

Համայնքների ղեկավարները համայնքներում կազմակերպել են հանդիսավոր երեկոներ՝ մասնակից դարձնելով նախազորակոչային տարիքի պատանիների, պատերազմի վետերանների:

ՀՀ Տավուշի մարզի տարածքային զինկոմիսարիատը 2018 թվականի ձմեռային զորակոչային առաջադրանքը կատարել է 100 տոկոսով:

Տավուշի մարզային զինվորական կոմիսարիատում և Նոյեմբերյան, Դիլիջան և Բերդ բաժանմունքներում համալրված են բժշկական հանձնաժողովները, պատվաստումները կատարվել են գրաֆիկին համապատասխան:

Մարզպետարանի աշխատակազմի զորահավաքային

նախապատրաստության բաժնի վարիչ,

զորակոչային հանձնաժողովի քարտուղար Գ.Մատինյան